钦定古今图书集成/明伦汇编/闺媛典/第006卷 > 《碧玉歌〈三首以下皆清商曲辞〉》
## 钦定古今图书集成/明伦汇编/闺媛典/第006卷 > 《碧玉歌〈三首以下皆清商曲辞〉》

《乐苑》曰：“《碧玉歌》者，宋汝南王之所作也。碧玉，汝南王妾名，以宠爱之甚，所以歌之。”

碧玉破瓜时，郎为情颠倒。芙蓉陵霜荣，秋容故尚好。
碧玉小家女，不敢攀贵德。感郎千金意，惭无倾城色。
碧玉小家女，不敢贵德攀。感郎意气重，遂得结金兰。